《次韵答俞原举五首 其五》
明代·董纪

对月有怀多好句，胜如春草梦西堂。予人然诺千金重，到手缄书一尺长。

鹤吊机云迷故宅，燕寻王谢失雕梁。都缘十载兴亡恨，诗后殷勤并寄将。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》